ໃນວັນທີ 10-11 ຕຸລາ 2017 ເມືອງມຸນລະປາໂມກໄດ້ຈັດກອງປະຊຸມເປີດກ້ວາງຄົບ ຄະນະບໍລິຫານງານພັກເມືອງຄັ້ງທີ 12 ສະໄໝທີ VII ຢູ່ທີ່ສະໂມສອນຂອງເມືອງ ພາຍໃຕ້ການເປັນປະທານຂອງ ສະຫາຍ ສໍາລີ ແກ່ນມະນີ ກໍາມະການພັກແຂວງ ເລຂາຄະນະບໍລິຫານງານພັກເມືອງ,ເປັນກຽດເຂົ້າຮ່ວມຂອງ ສະຫາຍ ບົວລີນ ວົງພະຈັນ ຄະນະປະຈໍາພັກແຂວງ (ຜູ້ຊີ້ນໍາເມືອງມຸນລະປາໂມກ)ມີສະຫາຍຮອງເລຂາພັກເມືອງ,ບັນດາສະຫາຍໃນຄະນະປະຈໍາພັກເມືອງ,ກໍາມະການພັກເມືອງ, ເລຂາຄະນະພັກຮາກຖານຊີ້ນໍາກຸ່ມບ້ານ, ຫົວໜ້າ-ຄະນະຫ້ອງການ, ເລຂາຄະນະພັກຮາກຖານບ້ານໃຫ່ຍ, ເລຂາໜ່ວຍພັກ ເຂົ້າຮ່ວມທັງໝົດ 56 ສະຫາຍ,ຍິງ 6 ສະຫາຍ.
ງານບຸນຊ່ວງເຮືອປະເພນີປະວໍລະນາອອກພັນສາ ປະຈຳປີ ພສ.2560 ຄສ.2017 ທີ່ເມືອງ ປາກເຊ,ແຂວງຈຳປາສັກ ຈັດຂື້ນຢ່າງຄືກຄື້ນກວ່າປີທີ່ຜ່ານມາ."
ໃນຕອນເຊົ້າວັນສຸກ ວັນທີ 6 ຕຸລາ 2017 ທີ່ເມືອງປາກເຊ ໄດ້ເປີດງານການແຂ່ງຂັນຊ່ວງເຮືອໃນງານບຸນປະວໍລະນາອອກພັນສາຂື້ນເປັນວັນທີ 2 ທີ່ ສາຍນໍ້າເຊໂດນ,ເມືອງປາກເຊ ພາຍໃຕ້ການເປັນປະທານເປີດງານຂອງທ່ານ ສົມສະນິດ ບຸດຕິວົງ ກຳມະການພັກແຂວງຮອງໆເຈົ້າແຂວງໆຈຳປາສັກ ຄະນະຈັດງານບຸນຊ່ວງເຮືອງ ປະຈຳປີ ພສ.2560. ມີທ່ານ ສຸລິວັນສະຫວັດທະສິນ ກຳມະການພັກເມືອງ,ເຈົ້າເມືອງໆປາກເຊຮອງຄະນະກຳມະການຈັດງານ.
ໃນພິທີດັ່ງກ່າວທ່ານ ສຸລິວັນ ສະຫວັດທະສິນ ກຳມະການພັກເມືອງ ເຈົ້າເມືອງໆປາກເຊ ປະທານຄະນະກຳມະການຈັດງານ ຮັບຜິດຊອບຈັດງານໃນຄັ້ງນີ້. ໄດ້ຂຶ້ນລາຍງານກ່ຽວກັບການຈັດງານບຸນຊ່ວງເຮືອປະຈຳປີນີ້ ໂດຍໃນເບື້ອງຕົ້ນທ່ານໄດ້ຍົກໃຫ້ເຫັນໄດ້ເຖິງການປະຕິບັດຕາມຮີດຄອງປະເພນີຕາມແຕ່ລະປີ ເຊີ່ງປີນີ້ກໍເປັນປີໜຶ່ງທີ່ມີຄວາມສຳຄັນຍິ່ງແຕກຕ່າງຈາກທຸກປີ ເພາະປີນີ້ແມ່ນມີການຈັດການແຂ່ງຂັນຢູ່ 2 ວັນເລີ່ມແຕ່ວັນທີ 5-6/10/2017 ເຊີ່ງໃນວັນທຳອິດໄດ້ຈັດການແຂ່ງຂັນເຮືອກິລາ 12 ສີພາຍພ້ອມຄັດເລືອກແລະຈະຊິງຊະນະເລີດໃນວັນທີ 6/10/2017 ໃນນີ້ກໍເພື່ອອຳນວຍຄວາມສະດວກໃນການຈັດການແຂ່ງຂັນ ແລະຄະນະກຳມະການໄດ້ເອົາໃຈໃສ່ຢ່າງຕັ້ງໜ້າໃນການກະກຽມຈັດງານ ການຈັດການເຊີນເຮືອໃນແຕ່ລະບ້ານພາຍໃນແຂວງແລະຕ່າງແຂວງເຂົ້າຮ່ວມ ແລະທ່ານກໍໄດ້ສະແດງຄວາມຂອບໃຈມາຍັງຜູ້ທີ່ໃຫ້ການອຸປະຖຳສະໜັບສະໜູນຈາກຫຼາຍພາກສ່ວນຂອງພາກລັດແລະເອກກະຊົນ,ຫົວໜ່ວຍທຸລະກິດຫ້າງຮ້ານ,ສະຖາບັນການສຶກສາພາຍໃນແຂວງທີ່ໃຫ້ການສະໜັບສະໜູນດ້ວຍດີຕະຫຼອດມາ.
ໃນໂອກາດດັ່ງກ່າວ ທ່ານ ສົມສະນິດ ບຸດຕິວົງ ກຳມະການພັກແຂວງ ຮອງເຈົ້າແຂວງໆຈຳປາສັກ ຄະນະກຳຈັດງານ ກໍໄດ້ໃຫ້ກຽດຂື້ນລັ່ນກອງເສັງ 9 ບາດເພື່ອເປັນສັນຍານໃຫ້ແກ່ການເປີດງານການແຂ່ງຂັນຊ່ວງເຮືອ ປະຈຳປີ ພສ.2560 ຢ່າງເປັນທາງການ.
ໃນງານດັ່ງກ່າວຄະນະກຳມະການຈັດງານຍັງໄດ້ເປັນກຽດຕ້ອນຮັບການເຂົ້າຮ່ວມເປັນປະທານອັນອົບອຸ່ນ ຈາກທ່ານ ປະຣິນຍາເອກ ສອນໄຊ ສີພັນດອນ ກຳມະການກົມການເມືອງສູນກາງພັກ,ຮອງນາຍົກລັດຖະມົນຕີ, ທ່ານ ປະຣິນຍາເອກ ບຸນຖອງ ດີວິໄຊ ກຳມະການສູນກາງພັກ,ເລຂາພັກແຂວງເຈົ້າແຂວງໆຈຳປາສັກ. ກໍເປັນກຽດເຂົ້າຮ່ວມ ແລະທ່ານຄະນະປະທານຮ່ວມທັງສອງຍັງໄດ້ຮ່ວມຂື້ນຕີກອງເສັງປະຊັນກັນເຮັດໃຫ້ງານໄດ້ມີຄວາມໝາຍຂື້ນຕື່ມຂອງຄະນະການນຳທີ່ເຂົ້າຮ່ວມໃນງານດັ່ງກ່າວ.
---------------------------------------
ວັນທີ6ຕຸລາ2016
ສະຖານທີ່: ສາລາຄຳ, ເມືອງປາກເຊ,ແຂວງຈຳປາສັກ
ວຽກງານການສຶກສາ-ກິລາ ຕ້ອງເອົາໃຈໃສ່ ຈັດລຽງບູລິມະສິດ ແລະ ຍາດແຍ່ງ ການຊ່ວຍເຫຼືອ ຈາກສາກົນ ແລະ ພາກເອກະຊົນ ສ້າງ ແລະ ປັບປຸງ ຄຸນນະພາບ ການຮຽນ-ການສອນ ໃຫ້ບັນລຸເປົ້າໝາຍສະຫັດສະວັດ ທີ່ວາງໄວ້ ໃຫ້ປະກົດຜົນເປັນຈິງ.
ໃນວັນທີ 25 ກັນຍາ 2017 ທ່ານ ນາງແສງເດືອນ ຫຼ້າຈັນທະບູນ ລັດຖະມົນກະຊວງ ສຶກສາທິການ ແລະ ກິລາ ໄດ້ໂອ້ລົມຜູ້ບໍລິຫານການສຶກສາ-ກິລາ ຢູ່ພະແນກສຶກສາທິການ ແລະ ກິລາ ແຂວງຈຳປາສັກ ໃນໂອກາດທີ່ລົງຊຸກຍູ້ ວຽກງານສຶກສາ-ກິລາ ແລະ ພົບປະຢ້ຽມຢາມ ພະນັກງານຄູ-ອາຈານ ໂດຍໃຫ້ກຽດຕ້ອນຮັບ ຂອງທ່ານ ນາງ ແສງສຸວັນ ຊຸຍພະສິດ ຫົວໜ້າພະແນກສຶກສາທິການ ແລະ ກິລາ ແຂວງຈຳປາສັກ, ຫົວໜ້າຂະແໜງ, ຮອງຫົວໜ້າຂະແໜງ ແລະ ພະນັກງານຄູ-ອາຈານ ເຂົ້າຮ່ວມຕ້ອນຮັບຢ່າງອົບອຸ່ນ.
ທ່ານລັດຖະມົນຕີ ໄດ້ໂອ້ລົມໂດຍເນັ້ນໃຫ້ພະນັກງານ ຄູ-ອາຈານ, ຜູ້ບໍລິຫານ ການສຶກສາ-ກິລາ ຕ້ອງເອົາໃຈໃສ່ ອົບຮົມການເມືອງແນວຄິດ, ເອົາໃຈໃສ່ພັດທະນາເດັກ ກ່ອນໄວຮຽນ ວຽກງານລ້ຽງເດັກອະນຸບານ ບ່ອນໃດທີ່ມີເງື່ອນໄຂເໝາະສົມ ໃຫ້ໄດ້ຮັບການຂະຫຍາຍ ປຸກລະດົມຊຸກຍູ້ ສົ່ງເສີມໃຫ້ອັດຕາການເຂົ້າຮຽນ ສູງລື່ນເກົ່າ, ການສິດສອນຕ້ອງໄປຕາມ 3 ລັກສະນະ 5 ຫຼັກມູນ ການສອນຈະດ້ວຍວິທີໃດ ກໍ່ຕາມສິ່ງສຳຄັນເຮັດໃຫ້ນັກຮຽນເຂົ້າໃຈກໍພໍ, ສຳລັບສົກປີ 2017-2018 ນີ້ ຫ້າມພະແນກສຶກສາທິການ ແລະ ກິລາແຂວງ, ເມືອງ ອະນຸຍາດ ໃຫ້ພະນັກງານຄູ-ອາຈານ ຍົກຍ້າຍໄປຢູ່ຂະແໜງອື່ນ ເດັດຂາດ ຍ້ອນວ່າໄລຍະນີ້ເຫັນວ່າຂາດຄູ ຜູ້ທີ່ຈະສິດສອນເປັນຈຳນວນຫຼາຍ ພະແນກສຶກສາ-ກິລາ ແຂວງ ຕ້ອງໄດ້ລົງພື້ນຖານ ສົມທົບກັບ ສຶກສາ-ກິລາເມືອງ ແລະ ຜູ້ອຳນວຍການໂຮງຮຽນ ຢ່າງຮີບດ່ວນ, ການສະເຫຼີມສະຫຼອງວັນຄູປີນີ້ ຕ້ອງເຊີນພະນັກງານອະວຸໂສ້ບຳນານ ເຂົ້າຮ່ວມ ແລະ ເຊີນເພີ່ນໃຫ້ກຽດປາຖະກະຖາ ມູນເຊື້ອວັນຄູແຫ່ງຊາດ, ພື້ນຖານໂຄງລ່າງໃຫ້ຈັດບູລິມະສິດ ໂດຍສະເພາະການກໍ່ສ້າງອາຄານຮຽນ ຕ້ອງກຳນົດຈຸດໃຫ້ຄັກແນ່, ຍາດແຍ່ງ ແລະ ລະດົມແຫຼ່ງທຶນ ຈາກສາກົນ ແລະ ພາກເອກະຊົນ ປະກອບສ່ວນຊ່ວຍຊຸກຍູ້, ພະແນກ ແລະ ຂະແໜງການ ຕ້ອງສ້າງແຜນງົບປະມານ ໃຫ້ຊັດເຈນ ເພື່ອຈັດລຽງເປັນບູລິມະສິດ, ພະນັກງານຜູ້ບໍລິຫານ ການສຶກສາ ຕ້ອງເປັນຫຼັກແຫຼ່ງໃນການນຳພາ, ເອົາໃຈໃສ່ສ້າງນັກຮຽນດີ ຮຽນເກັ່ງ ມີຄຸນສົມບັດ ນຳພາວຽກງານສຶກສາ-ກິລາ ກ້າວກະໂດດທຽມທັນ ກັບ ສາກົນ ເພື່ອໃຫ້ບັນລຸເປົ້າໝາຍສະຫັດສະວັດ ທີ່ວາງໄວ້.
ໂດຍ:ຂາວພອນ ມ້າວຄຳຜິວ
ການສ້າງຊັບພະຍາກອນມະນຸດ ຂະແໜງການສຶກສາ-ກິລາ ຕ້ອງເອົາໃຈໃສ່ແຕ່ຂັ້ນພື້ນຖານ ເລີ່ມແຕ່ລ້ຽງເດັກ ຮອດຂັ້ນສຸດທ້າຍ ຂອງລະບົບສາມັນ. ສ້າງຄົນໃຫ້ມີຄຸນນະພາບ ມີຄຸນສົມບັດມີນໍ້າໃຈສາມັກຄີ ມີວິໄນ ສ້າງຄົນເພື່ອໄປແກ້ໄຂວຽກງານ ນຳພາທຸກວຽກອົງການຈັດຕັ້ງ ໃຫ້ໄດ້ຮັບການພັດທະນາທີ່ດີຂື້ນເລື້ອຍໆ.
ໃນວັນທີ 27 ກັນຍາ 2017 ຢູ່ສູນໄອຊີທີ ພະແນກສຶກສາທິການ ແລະ ກິລາ ແຂວງຈຳປາສັກ ໄດ້ເປີດກອງປະຊຸມ ຜູ້ບໍລິຫານການສຶກສາ ທົ່ວແຂວງຈຳປາສັກ ປະຈຳປີ ໂດຍເປັນກຽດເຂົ້າຮ່ວມ ຂອງທ່ານ ສົມສະໜິດ ບຸດຕິວົງ ຮອງເລຂາພັກແຂວງ ຮອງເຈົ້າແຂວງຈຳປາສັກ, ທ່ານ ນາງ ແສງສຸວັນ ຊຸຍພະສິດ ຫົວໜ້າພະແນກສຶກສາທິການ ແລະ ກິລາ ແຂວງຈຳປາສັກ ພ້ອມຄະນະ, ມີຮອງເຈົ້າເມືອງ 10 ຕົວເມືອງ, ຫົວໜ້າຫ້ອງການສຶກສາ 10 ຕົວເມືອງ, ຜູ້ອຳນວຍການໂຮງຮຽນ ອ້ອມຂ້າງ, ຫົວໜ້າຮອງຂະແໜງພາຍໃນ, ພະແນກສຶກສາ-ກິລາ ແຂວງ ເຂົ້າຮ່ວມ.
ທ່ານ ສົມສະໜິດ ບຸດຕິວົງ ຮອງເຈົ້າແຂວງຈຳປາສັກ ໄດ້ເນັ້ນໜັກຫຼາຍບັນຫາໃຫ້ຜູ້ບໍລິຫານ ການສຶກສາ-ກິລາ, ພະນັກງານຄູ-ອາຈານ ຕ້ອງເອົາໃຈໃສ່ສ້າງ ຊັບພະຍາກອນມະນຸດ ເລີ່ມແຕ່ລ້ຽງເດັກອະນຸບານ, ປະຖົມ, ມັດທະຍົມ ຈົນກ້າວໄປລະດັບວິຊາຊີບ ເຮັດແນວໃດໃຫ້ເດັກ ມີພັດທະນາການທີ່ດີ ມີຄວາມສາມາດ, ສະຫຼາດ ກ້າສະແດງອອກ ຢ່າງສະຫງ່າ ສິ່ງສຳຄັນ ສ້າງຄົນເພື່ອເອົາພັດທະນາວຽກງານ ແກ້ໄຂວຽກງານ ໃຫ້ບັນລຸຜົນສຳເລັດ, ຄູເປັນປັດໄຈສຳຄັນທີ່ຈະປ້ອນອາຫານ ໃນສິ່ງດີມີປະໂຫຍດແກ່ເຂົາເຈົ້າ, ຜູ້ປົກຄອງ ແລະ ສັງຄົມຕ້ອງເປັນເຈົ້າການ ຊ່ວຍກະຕຸກຊຸກຍູ້ບຳລຸງຮັກສາ ບົວລະບັດເຮັດໃຫ້ເດັກ ເຕີບໂຕຢ່າງມີສະຖຽນລະພາບ ທີ່ງົດງາມ, ການສຶກສາເປັນສິ່ງສຳຄັນ ແລະ ເປັນສິ່ງທີ່ດີທີ່ສຸດ.
ສະນັ້ນ, ຄູຕ້ອງມີຄຸນສົມບັດ ມີຈັນຍາບັນ ຈັນຍາທຳ, ການສ້າງໂຮງຮຽນສີຂຽວ ຕ້ອງເປັນໜ້າທີ່ຂອງຄູ-ອາຈານ ເຮັດແນວໃດກະຕາມ ຕ້ອງໃຫ້ສະພາບແວດລ້ອມ ພາຍໃນໂຮງຮຽນດີ ດຶງດູດຈິດໃຈ ໃຫ້ລູກຫຼານເຂົ້າຮຽນ, ສືບຕໍ່ປະເມີນຜົນຄືນ ກ່ຽວກັບ ການຮຽນ-ການສອນ ມັດທະຍົມຕົ້ນບຳລຸງ, ວຽກງານກິລາ ຕ້ອງເອົາໃຈໃສ່ສູ້ຊົນ ສ້າງນັກກິລາ, ຊອກຫາງົບປະມານ ເພື່ອສະໜອງຕອບ ການເຂົ້າຮ່ວມກິລາ ແຫ່ງຊາດ ທີ່ຈະມາເຖິງ, ຊຸກຍູ້ພາກເອກະຊົນ ປະກອບສ່ວນ ສ້າງພື້ນຖານໂຄງລ່າງ ດ້ານການສຶກສາ-ກິລາ ໃຫ້ສາມາດຕອບສະໜອງ ແກ້ໄຂໄດ້ສ່ວນໃດໜຶ່ງ, ຕ້ອງຮຽນແຕ່ລະແຫ່ງ ການຈັດການຮຽນ-ການສອນ ຕ້ອງໄປຕາມ 3 ລັກສະນະ ແລະ 5 ລັກມູນ ການສຶກສາ, ເອົາໃຈໃສ່ຊັບຊ້ອນພະນັກງານຄູ-ອາຈານ ໄປສິດສອນແຕ່ລະບ່ອນ ໃຫ້ທົ່ວເຖິງ, ຄຽງຄູ່ກັບ ການຈັດການຮຽນ-ການສອນ ຕ້ອງເອົາໃຈໃສ່ ສຶກສາອົບຮົມການເມືອງແນວຄິດ ເຊື່ອມຊືມແນວທາງ ນະໂຍບາຍຂອງພັກ-ລັດ ດ້ວຍມະຕິຕ່າງໆ ລະບຽບກົດໝາຍ ຂອງພັກ-ລັດ.
ໂດຍ:ຂາວພອນ ມ້າວຄຳຜິວ